CELEX: 32013R1374
Language: sk
Date: 2013-12-19 00:00:00
Title: Nariadenie Komisie (EÚ) č. 1374/2013 z  19. decembra 2013 , ktorým sa mení nariadenie (ES) č. 1126/2008, ktorým sa v súlade s nariadením Európskeho parlamentu a Rady (ES) č. 1606/2002 prijímajú určité medzinárodné účtovné štandardy, pokiaľ ide o medzinárodný účtovný štandard 36  Text s významom pre EHP

20.12.2013   
            
            
               SK
            
            
               Úradný vestník Európskej únie
            
            
               L 346/38
            
         NARIADENIE KOMISIE (EÚ) č. 1374/2013
   z 19. decembra 2013,
   ktorým sa mení nariadenie (ES) č. 1126/2008, ktorým sa v súlade s nariadením Európskeho parlamentu a Rady (ES) č. 1606/2002 prijímajú určité medzinárodné účtovné štandardy, pokiaľ ide o medzinárodný účtovný štandard 36
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1606/2002 z 19. júla 2002 o uplatňovaní medzinárodných účtovných noriem (1), a najmä na jeho článok 3 ods. 1,
   keďže:
   
               (1)
            
            
               Nariadením Komisie (ES) č. 1126/2008 (2) sa prijali určité medzinárodné štandardy a interpretácie, ktoré existovali k 15. októbru 2008.
            
         
               (2)
            
            
               Rada pre medzinárodné účtovné štandardy zverejnila 29. mája 2013 zmeny medzinárodného účtovného štandardu (IAS) 36 Zníženie hodnoty majetku. Cieľom zmien je objasniť, že rozsah zverejnenia informácií o spätne získateľných sumách, keď dané sumy vychádzajú z reálnej hodnoty zníženej o náklady na vyradenie, sa obmedzuje na majetok so zníženou hodnotou.
            
         
               (3)
            
            
               Konzultácia so skupinou expertov Európskej poradnej skupiny pre finančné výkazníctvo potvrdzuje, že zmeny IAS 36 spĺňajú technické kritériá na prijatie ustanovené v článku 3 ods. 2 nariadenia (ES) č. 1606/2002.
            
         
               (4)
            
            
               Nariadenie (ES) č. 1126/2008 by sa preto malo zodpovedajúcim spôsobom zmeniť.
            
         
               (5)
            
            
               Opatrenia stanovené v tomto nariadení sú v súlade so stanoviskom Regulačného výboru pre účtovníctvo,
            
         PRIJALA TOTO NARIADENIE:
   Článok 1
   Medzinárodný účtovný štandard (IAS) 36 Zníženie hodnoty majetku uvedený v prílohe k nariadeniu (ES) č. 1126/2008 sa mení tak, ako je stanovené v prílohe k tomuto nariadeniu.
   Článok 2
   Každá spoločnosť uplatní zmeny uvedené v článku 1 najneskôr od dátumu začiatku svojho prvého rozpočtového roka, ktorý sa začína 1. januára 2014 alebo neskôr.
   Článok 3
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. decembra 2013
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. ES L 243, 11.9.2002, s. 1.
   
      (2)  Ú. v. EÚ L 320, 29.11.2008, s. 1.
   
      PRÍLOHA
      
         MEDZINÁRODNÉ ÚČTOVNÉ ŠTANDARDY
      
      
                  
                     IAS 36
                  
               
               
                  
                              
                                 IAS 36
                              
                           
                           
                              
                                 Zníženie hodnoty majetku
                              
                           
                        
            
         Reprodukcia je povolená v rámci Európskeho hospodárskeho priestoru. Všetky existujúce práva vyhradené mimo EHP, s výnimkou práva reprodukovania na účely osobného použitia alebo iného riadneho nakladania. Ďalšie informácie je možné získať od IASB na adrese www.iasb.org
      
      
         Zmena IAS 36 Zníženie hodnoty majetku
         
      
      
         
            Zverejňovanie spätne získateľných súm v prípade nefinančného majetku
         
      
      Odseky 130 a 134 a nadpis uvedený nad odsekom 138 sa menia a odsek 140J sa pridáva.
      ZVEREJŇOVANIE
      
         …
      
      
               
                  
                     130.
                  
               
               
                  Účtovná jednotka zverejňuje pre jednotlivé aktíva (vrátane goodwillu) alebo peňazotvorné jednotky, pre ktoré bola v danom období zaznamenaná alebo zrušená strata zo zníženia hodnoty, tieto informácie:
                  
                              
                                 a)
                              
                           
                           
                              
                                 ...
                              
                           
                        
                              
                                 e)
                              
                           
                           
                              
                                 spätne získateľnú sumu majetku (peňazotvornej jednotky) a či spätne získateľná suma majetku (peňazotvornej jednotky) predstavuje jeho reálnu hodnotu po odpočítaní nákladov na vyradenie alebo hodnotu z používania;
                              
                           
                        
                              
                                 f)
                              
                           
                           
                              
                                 ak spätne získateľná suma predstavuje reálnu hodnotu po odpočítaní nákladov na vyradenie, účtovná jednotka zverejňuje tieto informácie:
                              
                              
                                          
                                             i)
                                          
                                       
                                       
                                          
                                             úroveň hierarchie reálnych hodnôt (pozri IFRS 13), v rámci ktorej sa ocenenie reálnych hodnôt majetku (peňazotvornej jednotky) kategorizuje ako celok (bez ohľadu na to, či sú „náklady na vyradenie“ zistiteľné);
                                          
                                       
                                    
                                          
                                             ii)
                                          
                                       
                                       
                                          
                                             v prípade ocenenia reálnych hodnôt kategorizovaných v rámci úrovne 2 a 3 hierarchie reálnych hodnôt, opis techniky (techník) oceňovania, ktoré sa použili na ocenenie reálnych hodnôt po odpočítaní nákladov na vyradenie. Ak došlo k zmene techniky oceňovania, účtovná jednotka zverejní obsah tejto zmeny a jej dôvody a
                                          
                                       
                                    
                                          
                                             iii)
                                          
                                       
                                       
                                          
                                             v prípade ocenenia reálnych hodnôt kategorizovaných v rámci úrovne 2 a 3 hierarchie reálnych hodnôt, každý kľúčový predpoklad, z ktorého manažment vychádzal pri určovaní reálnych hodnôt po odpočítaní nákladov na vyradenie. Kľúčové predpoklady sú tie predpoklady, na ktoré je spätne získateľná suma majetku (peňazotvornej jednotky) najcitlivejšia. Účtovná jednotka okrem toho zverejňuje diskontnú sadzbu použitú pri súčasnom oceňovaní a predchádzajúcom oceňovaní, ak sa reálna hodnota po odpočítaní nákladov na vyradenie oceňuje pomocou techniky súčasnej hodnoty.
                                          
                                       
                                    
                        
                              
                                 g)
                              
                           
                           
                              
                                 …
                              
                           
                        
                     …
                  
                  
                     Odhady použité na ocenenie spätne získateľných súm peňazotvorných jednotiek obsahujúcich goodwill alebo nehmotný majetok s neurčitou dobou použiteľnosti
                  
               
            
               
                  
                     134.
                  
               
               
                  Účtovná jednotka zverejňuje pre každú peňazotvornú jednotku (skupinu jednotiek), pre ktorú je účtovná hodnota goodwillu alebo nehmotného majetku s neurčitou dobou použiteľnosti alokovaná k tejto jednotke (skupine jednotiek) významná v porovnaní s celkovou účtovnou hodnotou goodwillu alebo nehmotného majetku účtovnej jednotky s neurčitou dobou použiteľnosti, informácie požadované pod písm. a) až f):
                  
                              
                                 a)
                              
                           
                           
                              
                                 ...
                              
                           
                        
                              
                                 c)
                              
                           
                           
                              
                                 základ, z ktorého vychádza určenie spätne získateľnej sumy jednotky (skupiny jednotiek) (t. j. hodnota z používania alebo reálna hodnota po odpočítaní nákladov na vyradenie);
                              
                           
                        
                              
                                 d)
                              
                           
                           
                              
                                 …
                              
                           
                        
                     …
                  
               
            PRECHODNÉ USTANOVENIA A DÁTUM NADOBUDNUTIA ÚČINNOSTI
      
               
                  138.
               
               
                  ...
               
            
               
                  140J
               
               
                  V máji 2013 boli zmenené odseky 130 a 134 a nadpis nad odsekom 138. Účtovná jednotka uplatňuje tieto zmeny retrospektívne na ročné obdobia, ktoré sa začínajú 1. januára 2014 a neskôr. Povoľuje sa skoršie uplatňovanie. Účtovná jednotka neuplatňuje uvedené zmeny na obdobia (vrátane porovnávacích období), v ktorých zároveň neuplatňuje IFRS 13.